Workshop- potsikud, traat, kummikindad, liiv, turvas, tsement, õli ja vesi. Ühesõnaga kunsttuff.          Hõrgutisest lookas laud ei saanud samuti kedagi ükskõikseks jätta ning naelutas meid üsna pikaks enda külge.  Mitmekümnekordne aitäh Mirjami perele. Nemad olid meile kauni päeva ettevalmistamisel ja valmistamisel kõik ametis alates kookidest, mida ei paku ükski kohvik ega hinnatud kondiitrid ning lõpetades parimate tippkokkade saavutusi ületavatest muude suupistetega. Aitäh Traadilõikajale, Lastehoidjale ja Vesiatraktsioonide korraldajaile, Kokkadele, Kondiitrile, Lihademeistrile, Ooberdajaile.  Kõige suurem kalli Mirjamile.    Oli kaunis päev. Kuum, aga parajalt jahutava tuule ja kõrvetava päikese  eest varju pakkuva räästaaluse ja sooja seltskonnaga. Aitäh kokkutulnuile, taimetoojaile ja -jagajatele.    Tagasi sõites saime kinni vihma sabast. Seda oli tulnud meie ees umbes 3 kilomeetrit ja vasakul olid näha tumedad pilved ning tihedad vihmajoomed. Kodus ootas meid aga peale keeva katelt meenutavat autot harjumatu jahedus. Ju seda vihma, mis viimastel päevadel valitsenud tapvat kuumust oli oluliselt alandanud, oli kuskil lähikonnas tulnud, meil seekord mitte.